
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


25 Απριλίου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 198 


ΔΙΑΤΑΓΜΑΤΑ 

Επανακαθορισμός όρων και περιορισμών δόμη¬ 
σης και καθορισμός χρήσεων γης στο παραδο¬ 
σιακό τμήμα της πόλης της Ναυπάκτου, Δημο¬ 
τικής Ενότητας Ναυπάκτου Δήμου Ναυπακτίας 
(Ν. Αιτωλοακαρνανίας). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξειςτης παρ. 2του άρθρου 6 του ν. 4067/2012 
«Νέος Οικοδομικός Κανονισμός» (ΦΕΚ 79 Α'), όπως ίσχυε 
πριν από την αντικατάστασή της με το άρθρο 7 παρ. 2 
και 3 του ν. 4315/2014 (ΦΕΚ 269 Α'). 

2. Τις διατάξεις της παρ. 9β του άρθρου 25 του 
ν. 2508/1997 «Βιώσιμη οικιστική ανάπτυξη των πόλεων 
και οικισμών της χώρας και άλλες διατάξεις» (ΦΕΚ 124 Α'). 

3. Τις διατάξειςτων άρθρων 13 α και 33 του ν. 4269/2014 
«Χωροταξική και πολεοδομική μεταρρύθμιση - Βιώσιμη 
ανάπτυξη» (ΦΕΚ 142 Α'). 

4. Τις διατάξεις των άρθρων 238 του ν. 4389/2016 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθ¬ 
μίσεων και άλλες διατάξεις» (ΦΕΚ 94 Α') και 13 παρ. 1 
και 14 του ν. 4447/2016 «Χωρικός σχεδιασμός - Βιώσιμη 
ανάπτυξη και άλλες διατάξεις» (ΦΕΚ 241 Α'). 

5. Τις διατάξειςτων άρθρων 35 και 36του ν. 4030/2011 
«Νέος τρόπος έκδοσης αδειών δόμησης, ελέγχου κατα¬ 
σκευών και λοιπές διατάξεις» (ΦΕΚ 249 Α'). 

6. Τις διατάξεις των άρθρων 14 (παρ. 6) και 16 του 
ν. 3028/2002 «Για την προστασία των Αρχαιοτήτων και 
εν γένει της Πολιτιστικής Κληρονομιάς» (ΦΕΚ 153 Α'). 

7. Το π.δ. 88/2018 (παρ. 3.5) «Διορισμός Υπουργών, Ανα¬ 
πληρωτών Υπουργών και Υφυπουργών» (ΦΕΚ 160 Α'). 

8. Τις διατάξεις του άρθρου 90 του Κώδικα νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98 Α'). 

9. Την ΥΠΠΟΑ/ΓΡΥΠ/509797/11453/11 -10-2018 από¬ 
φαση του Πρωθυπουργού και της Υπουργού Πολιτισμού 
και Αθλητισμού για την ανάθεση αρμοδιοτήτων στον 
Υφυπουργό Πολιτισμού και Αθλητισμού (ΦΕΚ 4527 Β'). 


10. Τις αριθμ. 247/2009 και 197/2012 γνωμοδοτήσεις 
του Δημοτικού Συμβουλίου Ναυπακτίας. 

11. Την 79718/5160/6-8-1992 απόφαση του Υπουρ¬ 
γού Περιβάλλοντος Χωροταξίας και Δημοσίων Έργων 
«Έγκριση γενικού πολεοδομικού σχεδίου (Γ.Π.Σ.) Ναυπά¬ 
κτου - Λυγιάς και Ξεροπήγαδου Ν. Αιτωλίας και Ακαρνα¬ 
νίας» (ΦΕΚ 1072 Δ'). 

12. Α. Την ΥΠΠΟΤ/ΔΝΣΑΚ/58777/1132/18-10-2011 
απόφαση του Υπουργού Πολιτισμού και Τουρισμού 
(ΦΕΚ 300/τ. Α.Α.Π./7-11-2011) «Έγκριση της αναοριοθέτη- 
σης του ιστορικού τόπου της πόλης της Ναυπάκτου Δήμου 
Ναυπακτίας (Ν. Αιτωλοακαρνανίας) Περιφερειακής Ενό¬ 
τητας Αιτωλοακαρνανίας, Περιφέρειας Δυτικής Ελλάδας». 

Β. Την ΥΠΠΟΤ/ΓΔΑΠΚ/ΑΡΧ/Β1/Φ56/17658/642/ 
27-4-2011 απόφαση του Υπουργού Πολιτισμού καιΤου- 
ρισμού (ΦΕΚ 99/τ. Α.Α.Π./24-5-2011) «Προσωρινή οριο- 
θέτηση αρχαιολογικού χώρου του Κάστρου Ναυπάκτου, 
Δήμου Ναυπακτίας, Περιφερειακής Ενότητας Αιτωλοα¬ 
καρνανίας, Περιφέρειας Δυτικής Ελλάδας». 

13. Τα αριθμ ΥΠΠΟ/ΓΔΑΠΚ/ΑΡΧ/Β1/Φ33/41573/2182/ 
8-6-2005 (ανακοινοποίηση στο ορθό), ΥΠΠΟΤ/ΓΔΑΠΚ/ 
ΑΡΧ/Β1/Φ56/6 8710/3138/16-7-2010, ΥΠΠΟΤ/ΓΔΑΠΚ/ 
ΑΡΧ/Β1 /Φ56/98930/4212π.ε./9-2-2011 και ΥΠΠΟΑ/ 
ΓΔΑΠΚ/ΔΒΜΑ/206756/121524/7247/2564/7-8-2014 έγ¬ 
γραφα της Διεύθυνσης Βυζαντινών και Μεταβυζαντινών 
Αρχαιοτήτων του Υπουργείου Πολιτισμού. 

14. Το αριθμ. ΥΠΠΟΤ/ΥΝΕΜΤΕΔΕ/Φ10-ε/5471π.ε./ 
20-1 -2010 έγγραφο της Υπηρεσίας Νεωτέρων Μνημείων 
και Τεχνικών Έργων Δυτικής Ελλάδας. 

15. Την ΥΠΠΟΤ/ΓΔΑΠΚ/ΑΡΧ/Β1 /Φ56/101415/3136/ 
25-10-2011 απόφαση του Υπουργού Πολιτισμού και 
Τουρισμού. 

16. Τις 105/2009, 175/2011 γνωμοδοτήσεις του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος, τις 11/8-3-2012, 55/26-4-2012 και 64/2-5-2012 
γνωμοδοτήσεις του Κεντρικού Συμβουλίου Πολεοδομι- 
κών Θεμάτων και Αμφισβητήσεων και την 213/2014 γνω¬ 
μοδότηση του Κεντρικού Συμβουλίου Αρχιτεκτονικής. 

17. Το αριθμ. 80253/4976/13-11-2018 έγγραφο της 
Διεύθυνσης Αρχιτεκτονικής, Οικοδομικών Κανονισμών 
και Αδειοδοτήσεων του Υπουργείου Περιβάλλοντος και 
Ενέργειας. 

18. Το γεγονός ότι από τις κανονιστικές διατάξεις του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού και του προϋπολο¬ 
γισμού του οικείου Ο.Τ.Α. 

19. Τις αριθμ. 177/2018 και 20/2019 γνωμοδοτήσεις 
του Συμβουλίου της Επικράτειας, με πρόταση των 
Υπουργών Πολιτισμού και Αθλητισμού και Περιβάλλο¬ 
ντος και Ενέργειας και του Υφυπουργού Πολιτισμού και 
Αθλητισμού, αποφασίζουμε: 

Άρθρο 1 

Το τμήμα της πόλης της Ναυπάκτου της Δημοτικής 
Ενότητας Ναυπάκτου Δήμου Ναυπακτίας (Ν. Αιτωλοα¬ 
καρνανίας),™ οποίο χαρακτηρίσθηκε ως παραδοσιακό 
και οριοθετήθηκε με το από 28-1 -1993 π.δ. (ΦΕΚ 85 Δ') 
διακρίνεται σε τομείς Α (με υποτομείς Α1, Α1 β, Α2), Β, 
Γ και Δ όπως αυτοί φαίνονται στο σχετικό πρωτότυπο 
διάγραμμα σε κλίμακα 1:5000, που θεωρήθηκε από τον 
Προϊστάμενο της Διεύθυνσης Τοπογραφικών Εφαρμο¬ 
γών με την αριθμ. 14097/2019 πράξη του και που αντί¬ 
τυπό του σε φωτοσμίκρυνση συνδημοσιεύεται με το 
παρόν διάταγμα. 

Άρθρο 2 

Όροι και περιορισμοί δόμησης 

Στους τομείς του προηγούμενου άρθρου ορίζονται 
όροι και περιορισμοί δόμησης ως εξής: 

1. Αρτιότητα 

α. Στον τομέα Α και τους υποτομείς Α1, Α1 β, Α2 

αα. Άρτια και οικοδομήσιμα είναι τα οικόπεδα που 
έχουν: 

- Ελάχιστο εμβαδόν: τριακόσια (300) τ.μ. 

- Ελάχιστο πρόσωπο: δώδεκα (12) μέτρα. 

- Ελάχιστο βάθος: δεκαοκτώ (18) μέτρα. 

ββ. Κατά παρέκκλιση θεωρούνται άρτια και οικοδομή¬ 
σιμα τα οικόπεδα με τις διαστάσεις και το εμβαδόν που 
είχαν αυτά μέχρι την 14-8-1976 ημερομηνία δημοσίευ¬ 
σης του από 20-7-1976 π.δ. (ΦΕΚ 235 Δ'). 

Επίσης κατά παρέκκλιση θεωρούνται άρτια και οικοδο¬ 
μήσιμα τα οικόπεδα εφόσον την 11-12-1998 ημερομηνία 
δημοσίευσης της από 26-11-1998 απόφασης του Υπουρ¬ 
γού Περιβάλλοντος, Χωροταξίας και Δημοσίων Έργων 
(ΦΕΚ 996 Δ') έχουν την κατά παρέκκλιση αρτιότητα της 
ζώνης στην οποία εμπίπτουν σύμφωνα με τις διατάξεις 
του από 20-7-1976 π.δ. (ΦΕΚ 235 Δ'). 

γγ. Δεν επιτρέπεται η κατάτμηση οικοπέδων μέχρι την 
αναθεώρηση εγκεκριμένου ρυμοτομικού σχεδίου. 

β. Στο τομέα Β ως προς την αρτιότητα των οικοπέδων 
που εμπίπτουν σε αυτόν εφαρμόζονται οι διατάξεις 
των παρ. 2 και 3 του άρθρου 3 του από 11-10-1980 π.δ. 
(ΦΕΚ 618 Δ'). 

γ. Στον τομέα Γ θεωρούνται άρτια και οικοδομήσιμα 
τα οικόπεδα που έχουν: 

- Ελάχιστο εμβαδόν: δύο χιλιάδες (2000) τ.μ. 

- Ελάχιστο πρόσωπο: εικοσιπέντε (25) μέτρα. 

- Ελάχιστο βάθος: σαράντα (40) μέτρα. 

αα. Κατά παρέκκλιση θεωρούνται άρτια και οικοδομή¬ 
σιμα με τις διαστάσεις και το εμβαδόν που είχαν μέχρι τις 
14-8-1976, ημερομηνία δημοσίευσης του από 20-7-1976 
π.δ. (ΦΕΚ 235 Δ'). 


ββ. Επίσης κατά παρέκκλιση θεωρούνται άρτια και οι¬ 
κοδομήσιμα τα οικόπεδα εφόσον την 11 -12-1998, ημε¬ 
ρομηνία δημοσίευσης της από 26-11-1998 απόφασης 
του Υπουργού Περιβάλλοντος, Χωροταξίας και Δημο¬ 
σίων Έργων (ΦΕΚ 996 Δ') έχουν την κατά παρέκκλιση 
αρτιότητα της ζώνης στην οποία εμπίπτουν σύμφωνα με 
τις διατάξεις του από 20-7-1976 π.δ. (ΦΕΚ 235 Δ'). 

δ. Στο τομέα Δ θεωρούνται άρτια και οικοδομήσιμα 
τα οικόπεδα που έχουν: 

- Ελάχιστο εμβαδόν: δύο χιλιάδες (2000) τ.μ. 

- Ελάχιστο πρόσωπο: εικοσιπέντε (25) μέτρα. 

- Ελάχιστο βάθος: σαράντα (40) μέτρα. 

αα. Κατά παρέκκλιση θεωρούνται άρτια και οικοδο¬ 
μήσιμα τα οικόπεδα που την 13-11-1978, ημερομηνία 
δημοσίευσης του από 19-10-1978 π.δ. (ΦΕΚ 594 Δ') είχαν: 

- Ελάχιστο εμβαδόν: τριακόσια (300) τ.μ. 

- Ελάχιστο πρόσωπο: δώδεκα (12) μέτρα. 

- Ελάχιστο βάθος: δεκαοκτώ (18) μέτρα. 

ββ. Δεν επιτρέπεται η κατάτμηση των οικοπέδων. 

2. Ποσοστό κάλυψης 

α. Στον τομέα Α ορίζεται σε εξήντα τοις εκατό (60%). 
Η καλυπτόμενη επιφάνεια μπορεί να φθάνει τα ενενήντα 
(90) τ.μ. εφόσον δεν υπερβαίνει το ογδόντα τοις εκατό 
(80%) της επιφάνειας του οικοπέδου, 
β. Στους τομείς Β και Γ σε: εξήντα τοις εκατό (60%). 
γ. Στον τομέα Δ σε: πενήντα τοις εκατό (50%). 

3. Συντελεστής Δόμησης 

α. Στον τομέα Α (υποτομείς Α1, Α1 β, Α2) ορίζεται ως 
ακολούθως: 

αα. Στους υποτομείς Α1 και Α2: ογδόντα εκατοστά 
(0,80). 

ββ. Στον υποτομέα Α1 β ορίζεται κλιμακωτά ως εξής: 

- για τα πρώτα 100 τ.μ. ογδόντα εκατοστά (0,80) και 

- για τα υπόλοιπα σαράντα εκατοστά (0,40). 

γγ. Στους υποτομείς Α1, Α1 β και Α2 δεν επιτρέπεται η 
παρέκκλιση συντελεστή δόμησης για νέα ειδικά κτίρια, 
β. Στον τομέα Β: ογδόντα εκατοστά (0,80). 
γ. Στον τομέα Γ: ένα και είκοσι εκατοστά (1,20). 
δ. Στον τομέα Δ: σαράντα εκατοστά (0,40). 

Η μέγιστη επιτρεπόμενη δόμηση σε κάθε οικόπεδο 
δεν επιτρέπεται να υπερβαίνει τα 120 τ.μ. για όλες τις 
επιτρεπόμενες χρήσεις. 

4. Μέγιστο επιτρεπόμενο ύψος κτιρίων 

α. Στους τομείς Α (υποτομείςΑ1,Α1β,Α2) καιΔορίζεται 
ως εξής: 

αα. Για τα διώροφα κτίσματα, μη συνυπολογιζομένου 
του ύψους της στέγης, σε επτά και μισό (7,5) μέτρα μη 
δυνάμενο να υπερβεί, λόγω κλίσεως του εδάφους, τα 
οκτώ και μισό (8,5) μέτρα από οποιοδήποτε σημείο του 
πέριξ φυσικού εδάφους. 

ββ. Για τα ισόγεια κτίσματα, μη συνυπολογιζομένου 
του ύψους της υποχρεωτικής στέγης, σε τέσσερα (4) 
μέτρα, μετρούμενο από οποιοδήποτε σημείο του πέριξ 
φυσικού εδάφους. 

γγ. Η αρμόδια υπηρεσία του Υπουργείου Πολιτισμού 
και Αθλητισμού και το Συμβούλιο Αρχιτεκτονικής μπο¬ 
ρεί να επιφέρουν μεταβολές στα ύψη, επί το έλαττον, με 
σκοπό τη καλύτερη προσαρμογή του κτιρίου στο άμεσο 
περιβάλλον και την προστασία των μνημείων. 

β. Στον τομέα Β ορίζεται σε οκτώ και μισό (8,5) μέτρα, 
συνυπολογιζομένου και του ύψους της υποχρεωτικής 
στέγης. 

γ. Στον τομέα Γ ένδεκα (11) μέτρα, μη συνυπολογισ¬ 
μένου του ύψους της στέγης. 

5. Αριθμός ορόφων 

α. Στους τομείς Α (υποτομείς Α1, Α1 Β, Α2), Β και Δ ορί¬ 
ζεται σε δύο (2). 

β. Στον τομέα Γ ορίζεται σε τρεις (3). 

6. Λοιποί όροι και Περιορισμοί δόμησης 

α. Τομέας Α (Υποτομείς Α1, Α1 β, Α2) και Δ: 

αα. 1. Γραμμή δόμησης - Θέση κτιρίου 

ααα. Ως γραμμή δόμησης ορίζεται η εν τοις πράγμασι 
υφιστάμενη. 

βββ. Σε περίπτωση ανέγερσης οικοδομής σε θέση υφι¬ 
στάμενου κτιρίου κατά την δημοσίευση του παρόντος 
διατάγματος, που αποδεικνύεται με φωτογραφίες φέ- 
ρουσες βεβαίωση χρονολογίας από την Δημοτική Αρχή, 
αυτή κατά κανόνα τοποθετείται κατά το δυνατόν στη 
θέση της παλαιός, με δυνατότητα τοποθέτησης σε άλλη 
θέση μετά από αιτιολογημένη τεχνική έκθεση. 

γγγ. Σε περίπτωση ανέγερσης νέας οικοδομής σε θέση 
κατεδαφισθείσης πριν από την δημοσίευση του παρό¬ 
ντος, παλαιάς παραδοσιακού χαρακτήρα οικοδομής, 
αυτή κατά την κύρια όψη αυτής τοποθετείται στη θέση 
της παλαιάς οικοδομής, αποδεικνυομένης με φωτογρα¬ 
φίες -θεωρημένες όπως αναφέρεται παραπάνω- και με 
σχέδια αποτύπωσης. Διαφορετική τοποθέτηση της οικο¬ 
δομής γίνεται κατά την κρίση των αρμοδίων υπηρεσιών. 

Όλα τα ανωτέρω (ααα, βββ, γγγ) εφαρμόζονται εφό¬ 
σον δεν θίγονται οι θεσμοθετημένοι κοινόχρηστοι χώ¬ 
ροι της περιοχής, ύστερα από έγκριση του Υπουργείου 
Πολιτισμού και Αθλητισμού και του Συμβουλίου Αρχι¬ 
τεκτονικής. 

δδδ. Οι ανεγειρόμενες οικοδομές σε οικόπεδα που 
γειτνιάζουν με τα αρχαία τείχη της πόλης πρέπει να 
απέχουν από αυτά τουλάχιστον πέντε (5) μέτρα ανε¬ 
ξαρτήτως του σχήματος και του εμβαδού του οικοπέ¬ 
δου. Η ακριβής απόσταση εγκρίνεται από την αρμόδια 
αρχαιολογική υπηρεσία του Υπουργείου Πολιτισμού και 
Αθλητισμού. 

ββ. Στέγη 

Οι οικοδομές ανεξαρτήτως χρήσεως καλύπτονται από 
στέγη με βυζαντινά ή ρωμαϊκά κεραμίδια, προεξέχουσα 
από το περίγραμμα του κτιρίου έως 0,50 μ., με ξύλινη 
κορνίζα. 

γγ. Εξωτερικές όψεις 

ααα. Ολες οι εξωτερικές όψεις των κτιρίων κατασκευά¬ 
ζονται είτε από εμφανή λιθοδομή είτε είναι επιχρισμένες 
με γήινες αποχρώσεις κατά τα παραδοσιακά πρότυπα. 

Οι τοίχοι αντιστήριξης και περίφραξης κατασκευάζο¬ 
νται είτε από εμφανή λιθοδομή είτε με επένδυση λιθο¬ 
δομής πάχους κατ' ελάχιστον 0,25 μ. χωρίς επίχρισμα. 
Χρησιμοποιούνται τοπικοί λίθοι της περιοχής, οι οποίοι 
δεν θα είναι ορθογωνικοί ισομεγέθεις και η τοιχοποιία 
θα προσομοιάζει με αυτήν των παραδοσιακών κτιρίων. 

Σε ήδη επενδεδυμένα κτίρια επιτρέπεται η επισκευή 
της επένδυσής τους με ιδίου τύπου επένδυση. 


βββ. Απαγορεύεται η εγκατάσταση φωτεινών επιγρα¬ 
φών, καθώς και φωτεινών ή μη διαφημιστικών πινακί¬ 
δων. Επιτρέπεται μόνον η ανάρτηση ή κατασκευή μη 
φωτεινών επιγραφών στις προσόψεις των καταστημά¬ 
των εφόσον τοποθετούνται κατ' αναλογία προς τις δια¬ 
στάσεις και την κλίμακα της όψης του κτιρίου, ώστε να 
μην αλλοιώνεται η μορφή αυτού. 

γγγ. Η τοποθέτηση μετρητών ηλεκτρικού ρεύματος 
και κάθε άλλο στοιχείο παροχής πρέπει να τοποθετείται 
σε επιφάνεια μη προβαλλόμενη σε κοινόχρηστο χώρο. 

Απαγορεύεται οποιαδήποτε νέα ήλεκτρο μηχανολο¬ 
γική εγκατάσταση και εξοπλισμός στις όψεις των κτιρί¬ 
ων. Οι εγκαταστάσεις δεν θα είναι ορατές εξωτερικά και 
δεν θα προεξέχουν του όγκου του κτιρίου (κλιματιστικά, 
γεννήτριες), 
δδ. Ανοίγματα 

ααα. Τα ανοίγματα θυρών και παραθύρων διατάσ- 
σονται στον ίδιο κατακόρυφο άξονα, με αναλογία δια¬ 
στάσεων ύψους προς πλάτος, των μεν παραθύρων με¬ 
γαλύτερης του (1,5), των δε θυρών και προθηκών των 
δύο (2) περίπου. Τα μεταξύ αυτών πλήρη πρέπει να έχουν 
διάσταση πλάτους τουλάχιστον 0,40 μ. 

βββ.Τα υαλοστάσια κατασκευάζονται ξύλινα με καΐτια, 
τα δε σκούρα αυτών ξύλινα δίφυλλα, αναδιπλούμενα 
περσιδωτά, ταμπλαδωτά ή και καρφωτά. 

γγγ. Οι κύριες θύρες των κτιρίων κατασκευάζονται 
ξύλινες, ταμπλαδωτές ή καρφωτές. 

δδδ. Οιπροθήκεςτων καταστημάτων είναι ξύλινες,τα 
δε παραπετάσματα ασφαλείας αυτών ξύλινα ταμπλαδω¬ 
τά ή καρφωτά. 

εεε.Τα κουφώματα γενικά χρωματίζονται σε μονόχρω¬ 
μους βαθείς τόνους του καφέ σκούρου, πράσινου, γκρι 
ανοικτού και κυανού σκούρου, 
εε. Εξώστες - Προστεγάσματα 
ααα. Οι εξώστες των οικοδομών δεν καταλαμβάνουν 
όλο το πλάτος της πρόσοψης αλλά διατάσσονται κατά 
το δυνατόν μεμονωμένα κατά κούφωμα, ή ανά δύο κου¬ 
φώματα κατά τον παραδοσιακό τρόπο, χωρίς ιδιαίτερο 
προστέγασμα και ανεξάρτητα από τα τυχόν υφιστάμενα 
προστεγάσματα καταστημάτων. 

βββ.Τα κιγκλιδώματα των εξωστών κατασκευάζονται 
σιδηρά μαύρου χρώματος και σύνθετης μορφής κατά τα 
παραδοσιακά πρότυπα. 

γγγ. Τα προστεγάσματα των καταστημάτων έχουν 
ελάχιστο πλάτος 0,80 μ.Τα στηρίγματάτους κατασκευ¬ 
άζονται ή ξύλινα ή σιδηρά σύνθετης μορφής -κατά τα 
παραδοσιακά πρότυπα- επικαλυπτόμενα με κεραμίδια, 
στστ. Βοηθητικά κτίσματα 

Δεν επιτρέπονται νέα βοηθητικά κτίσματα εκτός του 
κατά ΝΟΚ περιγράμματος του κτιρίου, 
ζζ. Εξωτερικοί και κοινόχρηστοι χώροι 
ααα. Η επίστρωση των βαθμιδών των τυχόν εξωτε¬ 
ρικών κλιμάκων των οικοδομών σε κοινόχρηστους χώ¬ 
ρους, επιτρέπεται μόνο με φυσικές πλάκες, απαγορευ¬ 
όμενου του σχιστού μαρμάρου. 

βββ. Κατά τη διαμόρφωση των κοινοχρήστων χώρων 
επιτρέπεται μόνο η χρήση φυσικών πλακών, λίθων ή και 
σκυροδέματος. 

γγγ. Απαγορεύεται η κατασκευή εμφανών τμημάτων 
έργου από το Δημόσιο, Νομικών Προσώπων Δημοσί¬ 
ου Δικαίου ή και άλλων Οργανισμών Κοινής Ωφελείας 
χωρίς την έγκριση αρμοδίως σχετικά με την μορφή αυ¬ 
τού. Οι Οργανισμοί Κοινής Ωφελείας αναλαμβάνουν με 
δική τους δαπάνη την αναμόρφωση και βελτίωση των 
εγκαταστάσεών τους, ώστε να μη βλάπτεται η εικόνα 
του συνόλου. 

δδδ. Κάθε έργο υποδομής (τηλεπικοινωνιακά και ενερ¬ 
γειακά δίκτυα κ.λπ.) και κάθε εργασία που αφορά στη 
διαμόρφωση, τροποποίηση ή ανάπλαση κοινοχρήστων 
χώρων, οδών, πλατειών, λιμένων, κρηπιδωμάτων κ.λπ., 
πρέπει να διαμορφώνεται κατά τα παραδοσιακά πρό¬ 
τυπα και μετά από έγκριση των αρμοδίων υπηρεσιών, 
ηη. Κεραίες 

Στον Τομέα Α (Υποτομείς Α1, Α1 β, Α2) και Δ δεν επι¬ 
τρέπονται κεραίες κινητής τηλεφωνίας, 
β. Τομέας Β 
αα. Στέγη 

Οι οικοδομές καλύπτονται από στέγη με βυζαντινά 
ή ρωμαϊκά κεραμίδια, προεξέχουσα από το περίγραμ¬ 
μα του κτιρίου κατά 0,30 έως 0,50 μ., με κορνίζα από 
πλίνθους, τοποθετημένους κατά το εκφορικό σύστημα, 
ή κορνίζα συμπαγή με κυμάτια κατά τα παραδοσιακά 
πρότυπα. 

ββ. Εξωτερικές όψεις 

ααα. Ολες οι εξωτερικές όψεις των κτιρίων, καθώς και 
οι τοίχοι αντιστήριξης και περίφραξης, κατασκευάζονται 
από απλή λιθοδομή ή με επένδυση λιθοδομής πάχους 
κατ'ελάχιστον 15 εκ. χωρίς επίχρισμα. Κατ'εξαίρεση είναι 
δυνατόν οι εξωτερικές όψεις του κτιρίου να επιχρίονται 
με κοινό επίχρισμα χωρίς ιδιαίτερη επεξεργασία της 
επιφάνειάς τους, όταν τούτο αποτελεί τον κανόνα στο 
άμεσο πολεοδομικό περιβάλλον της οικοδομής, επιβάλ¬ 
λεται δε η διαμόρφωση με επίχρισμα κορνιζωμάτων, 
παραστάδων κ.λπ. κατά τα παραδοσιακά πρότυπα. 

βββ. Κατά την βαφή των όψεων των κτιρίων επιβάλλε¬ 
ται η χρήση χρώματος αποχρώσεων του μπεζ ή ώχρας 
και σε μικρότερη κλίμακα του λευκού στα κορνιζώμα¬ 
τα, κυμάτια κ.λπ. Οι χρωματισμοί των λοιπών στοιχείων 
πρέπει να είναι σε τόνους βαθείς και σε αποχρώσεις των 
βασικών χρωμάτων, 
γγ. Ανοίγματα 

ααα. Τα κουφώματα θυρών, προθηκών (ορθογωνίων 
ή τοξοτών) και παραθύρων κατασκευάζονται στον ίδιο 
κατακόρυφο άξονα και με αναλογίες (του ορθογώνιου 
μέρους αυτών) ύψους προς πλάτος τουλάχιστον 2:1. 

βββ. Τα υαλοστάσια των θυρών και παραθύρων κα¬ 
τασκευάζονται ξύλινα με κάίτια, τα δε σκούρα αυτών 
ομοίως ξύλινα περσιδωτά του τύπου των αναδιπλούμε- 
νων ή και πτυσσόμενων. 

γγγ. Οι προθήκες των καταστημάτων κατασκευάζονται 
ξύλινες με ταμπλάδες ή και μεταλλικές χρωματισμένες 
υποχρεωτικά και σε μορφή προσομοιάζουσα την ξύλινη, 
δδ. Εξώστες - Προστεγάσματα 
ααα. Οι εξώστες διατάσσονται ανά ένα ή δύο κουφώ¬ 
ματα, ανεξαρτήτως των προστεγασμάτων των καταστη¬ 
μάτων και με πλάτος τουλάχιστον 0,80 μ., ανεξάρτητα 
από το πλάτος της οδού. 


βββ.Τα κιγκλιδώματα των εξωστών κατασκευάζονται 
μεταλλικά σύνθετης μορφής κατά τα παραδοσιακά πρό¬ 
τυπα. 

γγγ.Τα προστεγάσματα των καταστημάτων ελάχιστου 
πλάτους 0,80 μ. κατασκευάζονται μεταλλικά κατά τα πα¬ 
ραδοσιακά πρότυπα, 
γ. Τομέας Γ 

αα. Επιβάλλεται η κατασκευή στέγης με κεραμίδια 
Βυζαντινού ή ρωμαϊκού τύπου, προεξέχουσα από το 
περίγραμμα του κτιρίου έως 0.50 μ. 

ββ. Το πλάτος των εξωστών και των προστεγασμάτων 
των καταστημάτων δεν μπορεί να υπερβαίνει το 1,60 μ. 
7. Γενικές διατάξεις 

Σε όλους τους τομείς του παραδοσιακού τμήματος της 
πόλης της Ναυπάκτου ισχύουν επιπροσθέτωςτα εξής: 

α. Απαγορεύεται η κατασκευή κτιρίων επί υποστυλω¬ 
μάτων (ΡΙΕΟΤΙ5). 

β. Η μέγιστη επιτρεπόμενη κάλυψη κτιρίου ορίζεται 
σε 160 τ.μ. Σε περίπτωση που από τους ισχύοντες όρους 
δόμησης προκύπτει κτίριο μεγαλύτερης κάλυψης είναι 
υποχρεωτική η διάσπαση του δικαιούμενου οικοδομικού 
όγκου σε ανεξάρτητα κτίρια. 

γ. Απαγορεύεται η κατασκευή ορόφων σε εσοχή από 
την πρόσοψη του κτιρίου και όλοι οι όροφοι αναπτύσ¬ 
σονται υποχρεωτικά σε ολόκληρο το μήκος αυτής. Η δη¬ 
μιουργία εσοχής λόγω μειωμένης κάλυψης ορόφου σε 
σχέση με το ισόγειο είναι δυνατή μόνον προς την πίσω 
πλευρά του κτιρίου ή και κατ' εξαίρεση προς τις τυχόν 
πλάγιες όψεις αυτού. Η κατά τα ως άνω κατ' εξαίρεση 
διαμόρφωση ορόφου εγκρίνεται αρμοδίως κατόπιν 
τεχνικής έκθεσης η οποία τεκμηριώνει την αδυναμία 
εφαρμογής του κανόνα, σε σχέση με την δικαιούμενη 
εκμετάλλευση και τη διαφύλαξη του πολεοδομικού χα¬ 
ρακτήρα του αμέσου αστικού περιβάλλοντος. 

δ. Απαγορεύεται η συνέχιση των οικοδομικών εργα¬ 
σιών που ακολουθούν τις εργασίες του φέροντα ορ¬ 
γανισμού και των τοίχων πληρώσεως του κτιρίου, εάν 
προηγουμένως δεν έχουν ολοκληρωθεί οι εργασίες κα¬ 
τασκευής της στέγης αυτού. 

ε. Η κλίση της στέγης ακολουθεί τα παραδοσιακά 
πρότυπα, χωρίς υπέρβαση μεγίστου ύψους 1,50 μ. Υπε- 
ράνω της στέγης επιτρέπονται μόνον καπνοδόχοι και 
κεραίες. Με μέριμνα του Δήμου και βάσει διαδικασιών 
που ορίζονται από αυτόν, επιβάλλεται η εγκατάσταση 
μιας ομαδικής κεραίας τηλεόρασης ή κατόπτρου δο¬ 
ρυφορικής λήψης ανά οικοδομικό τετράγωνο, σε θέση 
μη εμφανή από τους κοινόχρηστους χώρουςτηςπόλης. 
Κατ'εξαίρεση, επιτρέπεται η εγκατάσταση μεμονωμένης 
κεραίας τηλεόρασης σε θέση, η οποία δεν προβάλλεται 
σε κεντρικό κοινόχρηστο χώρο της πόλης ή δεν προ¬ 
σβάλλει τη μορφή μεμονωμένων μνημείων ή αξιόλογου 
αισθητικά συνόλου. 

στ. Εγκαταστάσεις ηλιακών και φωτοβολταϊκών συ¬ 
στημάτων επί των στεγών των κτιρίων επιτρέπονται 
μόνον στον τομέα Γ και εφόσον ακολουθούν την κλίση 
της στέγης και οι συλλέκτες βρίσκονται σε επαφή με αυ¬ 
τήν. Απαγορεύεται η εγκατάσταση κάθε είδους σχετικού 
δοχείου ή δεξαμενής επί της στέγης. 

ζ. Απαγορεύονται οι συνεχείς εξώστες καθ' όλο το 
μήκος των όψεων των κτιρίων καθώς και οι γωνιακοί 
εξώστες. Όλοι οι εξώστες αφίστανται υποχρεωτικά του¬ 
λάχιστον κατά 0,80 μ. από τις γωνίες των κτιρίων. 

η. Απαγορεύεται η κατασκευή προστεγασμάτων και 
η τοποθέτηση πετασμάτων (τεντών) για κάλυψη των 
εξωστών. 

θ. Απαγορεύεται η τοποθέτηση πετασμάτων (τεντών) 
σε όλους τους χώρους, πλην των ισογείων χώρων πα¬ 
ραμονής ατόμων των κέντρων αναψυχής, εστιατορίων 
κ.λπ., κατά την κρίση του Συμβουλίου Αρχιτεκτονικής 
σχετικά με την μορφή, το χρώμα, το υλικό κ.λπ. 

ι. Οι περιφράξεις των οικοδομών (τοίχοι, κάγκελα, 
αυλόθυρες κ.λπ.) κατασκευάζονται ως προς το υλικό, 
την μορφή και το ύψος κατά τα παραδοσιακά πρότυπα. 
Μπορεί να επιβάλλεται η κατασκευή κτιστού περιφράγ¬ 
ματος, μεγίστου ύψους 1,80 μ. για τον οπτικό διαχωρισμό 
χώρων εργασίας από τους κοινόχρηστους χώρους, όπου 
κρίνεται απαραίτητο. 

Άρθρο 3 

Στο παραδοσιακό τμήμα της πόλης της Ναυπάκτου κα¬ 
θορίζονται κατά περιοχές με στοιχεία ΑΚ1 α, ΠΚ1 και ΠΚ2 
χρήσεις γης σύμφωνα με τις διατάξεις του π.δ. 59/2018 
(ΦΕΚ114 Α'), όπως οι περιοχές σημειώνονται με τα ανω¬ 
τέρω στοιχεία στο σχετικό πρωτότυπο διάγραμμα σε 
κλίμακα 1:5000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών την αριθμ. 
14097/2019 πράξη του και που αντίτυπό του σε φωτο¬ 
σμίκρυνση συνδημοσιεύεται με το παρόν διάταγμα. 

1. Περιοχή Α.Κ.Ι-α 

Επιτρέπονται οι χρήσεις της αμιγούς κατοικίας, όπως 
προσδιορίζονται από το άρθρο 2 του π.δ. 59/2018 
(ΦΕΚ 114 Α') με εξαίρεση των κατηγοριών (8), (16.1), 
(22), (30) και (46). 

2. Περιοχή Π.Κ.1 

α. Επιτρέπονται οι χρήσεις Πολεοδομικού Κέντρου - 
Κεντρικές Λειτουργίες Πόλης - Τοπικό Κέντρο Συνοικί¬ 
ας - Γειτονιάς, όπως προσδιορίζονται από το άρθρο 4 
του ανωτέρω διατάγματος με εξαίρεση των κατηγοριών 
(4.1), (8), (14), (20), (22), (26), (27) και (30). 

β. Για την κατηγορία (16.1) απαιτείται ο προηγούμενος 
καθορισμός του χώρου όπου πρόκειται να αναπτυχθεί 
η συγκεκριμένη χρήση. 

3. Περιοχή Π.Κ.2 

Επιτρέπονται οι χρήσεις Πολεοδομικού Κέντρου - Κε¬ 
ντρικές Λειτουργίες Πόλης-Τοπικό Κέντρο Συνοικίας- 
Γειτονιάς, όπως προσδιορίζονται από το άρθρο 4 του 
ανωτέρω διατάγματος με εξαίρεση των κατηγοριών (8), 
(14), (20), (26), (27) και (30). 

Άρθρο 4 

Ειδικές διατάξεις 

1. ΣτουςΤομείς Α και Δ του παραδοσιακού τμήματος 
για την εκτέλεση οποιοσδήποτε οικοδομικής εργασίας 
ή αλλαγή χρήσης ή ίδρυση νέου καταστήματος υγειο¬ 
νομικού ενδιαφέροντος απαιτείται κατ'αρχήν η έγκριση 


των αρμοδίων υπηρεσιών του Υπουργείου Πολιτισμού 
και Αθλητισμού βάσει των διατάξεων του ν. 3028/2002. 

2. Το σύνολο του παραδοσιακού τμήματος της πόλης 
της Ναυπάκτου ελέγχεται από το Συμβούλιο Αρχιτε¬ 
κτονικής. Στο Συμβούλιο υποβάλλεται υποχρεωτικά ο 
φάκελος οποιουδήποτε θέματος που αφορά ανέγερ¬ 
ση, κατεδάφιση (μερική ή ολική) ετοιμόρροπων ή μη, 
επισκευή, προσθήκη, αποκατάσταση, αναστήλωση και 
ανακατασκευή κτιρίων, αυθαίρετες κατασκευές, καθώς 
και θεμάτων που αφορούν σε διαμορφώσεις κοινοχρή¬ 
στων ή κοινωφελών χώρων, σε έργα υποδομής κ.λπ. για 
να γνωμοδοτήσει σχετικά. 

3. Επιτρέπεται η αναστήλωση, επισκευή και αποκατά¬ 
σταση παραδοσιακών κτιρίων κατά την κρίση του Συμ¬ 
βουλίου Αρχιτεκτονικής και του Υπουργείου Πολιτισμού 
και Αθλητισμού (για τους Τομείς Α και Δ), έστω και αν οι 
απαιτούμενες να εκτελεστούν εργασίες αντίκεινται στις 
διατάξεις του παρόντος. Οι επεμβάσεις αυτές γίνονται 
εφόσον υπάρχουν επαρκή αποδεικτικά στοιχεία (τεκ¬ 
μηρίωση) για την αρχική μορφή του κτιρίου όπως χρο¬ 
νολογημένες φωτογραφίες θεωρημένες από το Δήμο, 
εγκεκριμένα σχέδια, βιβλιογραφικές αναφορές κ.λπ. 

Οι ανωτέρω αρχιτεκτονικές μελέτες δύνανται να υπο¬ 
βάλλονται ως προμελέτες, προκειμένου να γίνει προέ¬ 
γκριση των αρχών της επισκευής και αποκατάστασης 
των κτιρίων, τυχόν ανακατασκευής, κατεδάφισης τμη¬ 
μάτων, προσθηκών κ.λπ. 

Με την οριστική μελέτη επιπλέον των απαιτουμένων 
δικαιολογητικών κατά τις διατάξεις του ν. 4030/2011 
υποβάλλονται: 

α)Τοπογραφικό διάγραμμα του οικοπέδου, στο οποίο 
εμφαίνονται οι υψομετρικές καμπύλες της υφιστάμενης 
κατάστασης, 

β) έγχρωμες φωτογραφίες με άποψη του δρόμου, 
ώστε να φαίνονται τουλάχιστον τα δύο (2) ακίνητα εκατέ¬ 
ρωθεν, καθώς και οι φωτογραφίες των απέναντι κτιρίων, 

γ) τεχνική περιγραφή με αναλυτική αναφορά στο εί¬ 
δος των χρησιμοποιούμενων υλικών και στους χρωμα¬ 
τισμούς. 

4. Για τα ακίνητα όπου υφίστανται διατηρητέα κτίρια 
ή μνημεία των οποίων η κατεδάφιση είναι αναπόφευκτη 
για λόγους επικινδυνότητας, ισχύουν τα εξής: 

α.Τα διατηρητέα κτίρια ανακατασκευάζονται υποχρε¬ 
ωτικά βάσει των διατάξεων του άρθρου 6, παρ. 6.β του 
ν. 4067/2012 και του από 15-4-1988 π.δ. (ΦΕΚ 317 Δ'). 

β. Στη θέση των μνημείων (αρχαίων ή νεωτέρων) τα 
οποία κατεδαφίζονται κατά τις διατάξεις του άρθρου 41 
του ν. 3028/2002, μπορεί να ανεγείρονται νέες οικοδομές 
με την προϋπόθεση ότι ακολουθούν τις γενικές αρχές 
οργάνωσης του όγκου και της μορφής της παλαιάς οι¬ 
κοδομής, τούτων αποδεικνυομένων από φωτογραφίες, 
σχέδια αποτύπωσης κ.λπ. 

5. Αυθαίρετες τυχόν κατασκευές δύνανται να νομι¬ 
μοποιηθούν μόνον εφόσον συμμορφώνονται με τις 
διατάξεις της κείμενης νομοθεσίας και του παρόντος 
διατάγματος. 

Άρθρο 5 

Μεταβατικές διατάξεις 

1. Άδειες Δόμησης που έχουν εκδοθεί μέχρι τη δημο¬ 
σίευση του παρόντος διατάγματος και ισχύουν, εκτελού- 
νται όπως εκδόθηκαν. Σε περίπτωση αναθεώρησης της 
αρχιτεκτονικής μελέτης εφαρμόζονται οι διατάξεις του 
άρθρου 2 του παρόντος διατάγματος. 

2. Άδειες για τις οποίες έχει κατατεθεί φάκελος μέχρι 
την ημερομηνία έκδοσης του παρόντος, δύνανται να 
εκδοθούν σύμφωνα με τις προϊσχύουσες διατάξεις, τη- 
ρουμένων όμως όλων των διατάξεων του άρθρου 2 και 
όλων των επομένων άρθρων, αναθεωρούμενων υποχρε¬ 
ωτικά των σχετικών μελετών. 

3. Υφιστάμενες χρήσεις που δεν προβλέπονται από τις 
διατάξειςτου παρόντος διατηρούνται, εφόσον λειτουρ¬ 
γούν νόμιμα κατά την ημερομηνία δημοσίευσής του και 
δεν αποτελούν, σύμφωνα με απόφαση του οικείου Δη¬ 
μοτικού Συμβουλίου, πηγή όχλησης για την πολεοδομική 
λειτουργία της πόλης. 

Άρθρο 6 

Διατηρούμενες - Καταργούμενες Διατάξεις 

Μετά τη δημοσίευση του παρόντος παύουν να ισχύουν: 

1. το από 20-7-1976 π.δ. (ΦΕΚ 235 Δ') «περί τροπο- 
ποιήσεως όρων και περιορισμών των οικοπέδων του 
ρυμοτομικού σχεδίου Ναυπάκτου», 


2. το από 15-7-2002 π.δ. (ΦΕΚ 674 Δ') «τροποποίηση 
όρων και περιορισμών δόμησης στο παραδοσιακό τμή¬ 
μα της πόλης Ναυπάκτου». 

Διατηρείται σε ισχύ το από 28-1 -1993 π.δ. (ΦΕΚ 85 Δ') 
«καθορισμός του παραδοσιακού ορίου του οικισμού 
Ναυπάκτου». 

Άρθρο 7 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 22 Μαρτίου 2019 
Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Οι Υπουργοί 

Υφυπουργός 

Πολιτισμού και Αθλητισμού Πολιτισμού και Αθλητισμού 

ΜΥΡΣΙΝΗ ΖΟΡΜΠΑ ΚΩΝΣΤΑΝΤΙΝΟΣ ΣΤΡΑΤΗΣ 

Περιβάλλοντος και Ενέργειας 

ΓΕΩΡΓΙΟΣ ΣΤΑΟΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε . _ 
σμίκρυνση κατά ποσοστό /Ο 

ίΜβόν διίγβαμρα 

Μη της Δ/νσης ΑβϊΚί»τ»νι»<ΐ5 
ιήματος Π.Ο. 

Ο Τμημαχάοχης ■ 


;Ι 8 /| 2 ^Ι^^ ^ ίΥΙΑΤίΟΧεΛ 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΓΜΤΡΙΚΟ ΣΥΜΒΟ ΥΛΙΟ : 


Το πορόν οχεδιΔγρα) 
το ΚΕ.Σ.Λ. ττ^-Αδ^Λ. 
και εγκρ(ύ:·,ιιεΓθώμ';ω'.'η 

.,α*3. 

ΤΜΗΜΑ ΠΑΡΑΔΟΣΙΑΚΩΝ ΟΙΚΙΣΜΩΝ ςδ: φ- 


Δ/ΝΣΗ ΑΡΧΙΤΕΚΤΟΝΙΚΗΣ 



Οτ-.'ΧΟ 

•ρε.ιη'/ 


ΘΕΣΗ: ΝΑΥΠΑΚΤΟΣ - ΠΕΡ. ΕΝ. ΑΙΤΩΛΟΑΚΑΡΝΑΝΙΑΣ 


ΘΕΣΗ: Επανακαθορισμός όρων και περιορισμών δόμησης και 

καθορισμός χρήσεων γης στο παραδοσιακό τμήμα της πόλης της 
Ναυπάκτου 


ΧΑΡΤΗΣ 1 - ΟΡΟΙ ΔΟΜΗΣΗΣ 


ΥΠΟΜΝΗΜΑ 


Όρια παραδοσιακού τμήματος Ναυπάκτου 
(ΦΕΚ 85Δ/1993) 

Όριαι προτεινόμενων τομέων ορών δόμησης 
Όριαι προτεινόμενων υποτομέων ορών δόμησης πρόεδρός 
Υ ποτομέας Α1 

χ/ · α.,0 Μ ΚΑΛΤΣΑ 

Υποτομέας Αΐβ 

Υποτομέας Α2 

Τομέας Β 

Τομέας Γ 


8ΕΜΑΤ ΠΝ & ΑΜ61ΖΒΗ· 

Το παρόν οχεύάγρομμα μελετήθηκε 
ΚΕΧτηΟδΛ την. &/ΰ!.Ι. 2 ΰ.&. 

και εγκρίθηηε οδυφίβνβ !··?. την απ' 
Μ. . .γνωμοδότη 


—Μ » παρϊν^ιΐχεδκΐιγρσμμα συνοδεύει 
το 2.$3Ω3/..1(ΐΓ:·5..72ΰ{3 έγγραφο 
της Δ/νοης; Νομοθετικού Έργου «» 

Υπουργείου Περιβάλλοντος Ενέργειας Η βΙΰ)ϋν ν '(&\ο· 

“ ---- .1 Λ 


_ \ \ι 

ίο 5·ας>κν Οί ίγρααιια -τμν.χ ; .: 

τ ν £» 3 . α ~“ ' ί Λ ·· ρ ^-η 

έτοίοη γ··/, Λ/νο'>;'Α&::ηχ^.··. . ’ 

Π.Ο. ’ _ 


& Κλιματικής Αλλαγής 


της Δ/νσης Νομοθετικού Έ 
Υπουηνκίοιι ΠεΟ'.ηόΙ'οντ'κ «=■ ' 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε . _ 
σμίκρυνση κατά ποσοστό /Ο 

Το παρόν διάγραμμα συνοδεύει 
την από <Χ'.Α.3 ϊ.-ΑΑ:... α«Ϋσ0$ϊκίΡ 
ώΛε«η της Δ/νσης Αρχιτεκτονικής 
Τίλματος Π.Ο. 


Ο Γμηματάρχης 

|8/*2Μ Λ -4ΗΛΙΗΤΡΑ Μ4ΤίΟ/κ.4 

ΥΠΟΥΡΓΕΙΟ ΠΕΡΙΒΑΛΛΟΝΤΟΣ ΕΝΕΡΓΕΙΑΣ 
ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΚΕΝΤΡΙΚΟ |®50ί410_4? 

Το παρόν οχ>_...άν;.;ΐ':,... μ 
το ΚΕ.Σ.Α. Μ;, ....ί.λ-Μ-Ί,^ν. 

Δ/ΝΣΗ ΑΡΧΙΤΕΚΤΟΝΙΚΗΣ Και εν> α ^ ^ 

ΤΜΗΜΑ ΠΑΡΑΔΟΣΙΑΚΩΝ ΟΙΚΙΣΜΩΝ μ : οχ 


ΘΕΣΗ: ΝΑΥΠΑΚΤΟΣ - ΠΕΡ. ΕΝ. ΑΙΤΩΛΟΑΚΑΡΝΑΝΙΑΣ 





ΘΕΣΗ: Επανακαθορισμός όρων και περιορισμών δόμησης και 

καθορισμός χρήσεων γης στο παραδοσιακό τμήμα της πόλης της 
Ναυπάκτου 


ΧΑΡΤΗΣ 2 - ΧΡΗΣΕΙΣ ΓΗΣ 


ΥΠΟΜΝΗΜΑ 

Όριο παραδοσιακού τμήματος Ναυπάκτου 
(ΦΕΚ 85Δ/1993) 

Όρια προτεινόμενων τομέων χρήσεων γης 
Α.Κ.1 α (Αμιγής κατοικία 1ης βαθμίδας 
παραδοσιακού πυρήνα πόλης) 
Π.Κ.1 (Κεντρικές λειτουργίες πόλης) 

Π.Κ.2 (Κεντρικές λειτουργίες πόλης) 


ΚΒΜΑΤ^βΟΥΑίΟ ΠΟ ΛΕΟΑΟΜίψ 
Το παρόν οχεώνγικιμμα μ&ιειηθπκε από 

κε ςυπ : * α. ν;«.. ..8Μΐ3ί(ΜΖ . 

και Βγχρίυηκ® ■:■·.■.:ν:Β να μβ την υπ' αρ 3μ 

...Μ. .. .γνωμοδότησή 

ΓΡΑΜΜΟΣ ι 


ΠΡΟΕΔΡΟΥ 


Το παρόν .σχεδιάγραμμα συνοδεύει 
το %&,ϋ2ΐΜ:5'ΉίΜ· έγγραφο 
της Δ/νοης Νομοθετικού Έργου 
Υπουργείου Περιβάλλοντος Ενέργειας ^ /\| ωΟΐ/ί/Τ^·# 

& Κλιματική!; Αλλαγής α α . 


Τσ παρόν δίγραμμα συνοδεύει . , 
ΙΖ.. 

ετιθεση της Δ/νσης Αρχιτέκτονας 
Τμήματος Π.Ο. .·. 


νί&. I 


ι παρόν οχεδι 




'^νί- 

ΚΛΙΜΑΚΑ: 1:5.00 


X ϊ-υίου. 


της Δ/ναης-, Νομοθετικού ΐ:.'· 
Υπουργείου ΚίΓκ'ίάΐνλονΓΟΓ. Εν·/-;» - .», 

& Κώματϊφςς Αλλ^νής Η 

=τ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























